http___www.kastela.org_novosti_aktualnosti_32815-danas-je-medunarodni-dan-borbe-protiv-nasilja-nad-zenama_1.xml
1.1 2.1 2.2 2.3 2.4 2.5
16 Days of Activism The 16 Days of Activism Against Gender Violence runs from 25th Nov to 10th December. The 16 Days of Activism Against Gender Violence is an international campaign that starts on 25 November, International Day for the Elimination of Violence against Women and ends on 10 December, Human Rights Day. The campaign hopes to raise awareness about gender-based violence as a human rights issue at the local, national, regional and international level. There are a range of local activities taking place which, if you have a chance, please try and participate in. These include:- 25th November – 10th December: ‘These hands […]
1.1 2.1 3.1 4.1 5.1 5.2 5.3 6.1 6.2 6.3 6.4 6.5 6.6 7.1 7.2 7.3 7.4 7.5 7.6 7.7 8.1
Danas je Međunarodni dan borbe protiv nasilja nad ženamaNapisao/la P.R. - Detalji - Objavljeno: 25 Studeni 2017 NE OSTAVLJAJTE NIKOGA: ZAUSTAVITE NASILJE NAD ŽENAMA I DJEVOJKAMA Međunarodni dan borbe protiv nasilja nad ženama se obilježava 25. studenog u cilju podizanja svijesti o ovom velikom problemu. Ove, 2017. godine Međunarodnim danom borbe protiv nasilja nad ženama započinje svjetska kampanja „16 dana aktivizma protiv nasilja nad ženama“ koja završava 10. prosinca, upravo na Međunarodni dan ljudskih prava, čime se ističe da je nasilje nad ženama kršenje temeljnih ljudskih prava. Ovogodišnji je slogan kampanje: Ne ostavljajte nikoga: Zaustavite nasilje nad ženama i djevojkama. Postoje razni oblici nasilja nad ženama, uključujući tjelesno, psihičko, spolno i ekonomsko nasilje. Procjenjuje se da svaka treća žena u svijetu trpi neki oblik nasilja i to najčešće od osobe iz svoje najbliže okoline, najčešće partnera. Prema podacima Svjetske zdravstvene organizacije, 38 % ubojstava žena su počinili njihovi partneri. Nasilje nad ženama je prepoznato kao globalni javnozdravstveni problem te se o njemu posljednjih godina provode brojna istraživanja, a značajni napori se ulažu i u prevenciju. Obilježavanjem 25. studenoga u svijetu se nastoji podići svijest i senzibilizirati javnost na ovaj problem kao oblik neprihvatljivog društvenog ponašanja. O problemu nasilja nad ženama treba javno govoriti, a društvo i institucije koje se bave ovim problemom treba potaknuti na međusobnu bolju suradnju i aktivnosti da bi svima osigurali život bez nasilja i diskriminacije. Ženama koje dožive neki oblik nasilja se savjetuje da potraže pomoć, jer postoje organizirane službe koje će im pružiti pomoć i zaštitu. Uz ostale nadležne institucije u Republici Hrvatskoj, u zdravstvenom su sustavu zdravstveni djelatnici u slučaju saznanja o počinjenom nasilju u obitelji nad žrtvom obvezni pozvati policiju i prijaviti sumnju na nasilje u obitelji u skladu s Protokolom o postupanju u slučaju obiteljskog nasilja. Liječnici su obvezni prijaviti seksualno nasilje nad ženama u skladu sa Zakonom o liječništvu i Protokolom o postupanju seksualnog nasilja Vladinog Ureda za ravnopravnost spolova. Zakon o liječništvu definira obvezu prijave policiji ili državnom odvjetništvu kad tijekom obavljanja liječničke djelatnosti postoji sumnja da su smrt ili tjelesna ozljeda osobe nastali nasilnim putem. U Protokolu se navodi da je zdravstveno osoblje obvezno pozvati policiju ako je žrtva seksualnog nasilja došla u medicinsku ustanovu bez pratnje policije. Navedeni je protokol trenutno u fazi revizije i usklađivanja s drugim propisima, a specifičan obrazac za prijavu seksualnog nasilja od strane zdravstvenih djelatnika je u završnoj fazi izrade i uskoro se očekuje njegova implementacija. Ovim je okvirima jasno definirana značajna uloga liječnika i ostalih zdravstvenih djelatnika i djelatnica u procesima prijave obiteljskog i seksualnog nasilja. KOMENTARI: